
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός κωδωνοστασίου Ι.Ν. Αγίου Γεωργίου, 
Δημ. Διαμ. Κρανέας, ως μνημείου χρήζοντος ειδι¬ 
κής κρατικής προστασίας, καθώς και των εικόνων 
του ως ιστορικών διατηρητέων μνημείων και ως έρ¬ 
γων τέχνης χρηζόντων ειδικής κρατικής προστα¬ 
σίας. 1 

Έγκριση του Οργανισμού Εσωτερικής Υπηρεσίας του 
Ν.Π. Φιλαρμονική Δ.Δ. Καλού Αγρού Δήμου Δρά¬ 
μας. 2 

Επικύρωση της 83/2002 απόφασης του Δήμου Παγ- 
γαίου που αναφέρεται στη συγχώνευση των 
Ν.Π.Δ.Δ.: 1. Παιδικός Σταθμός Δ.Δ. Παλαιοχωρίου, 

2. Παιδικός Σταθμός Νικήσιανης. 3 

Υπέρβαση του ανώτατου ορίου των 120 ημερών κίνη¬ 
σης εκτός έδρας κατά εξήντα μέρες για κλάδους 
υπαλλήλων της Διεύθυνσης Γεωργίας της Ν.Α. 

Ημαθίας. 4 

Διόρθωση απόφασης καθορισμού ανωτάτου ορίου 
επιτρεπόμενων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοι¬ 
κήσεις της Περιφέρειας Κεντρικής Μακεδονίας. 5 

Τροποποίηση της συστατικής πράξης της διαδημοτι¬ 
κής επιχείρησης με την επωνυμία «Διαδημοτικό Κέ¬ 
ντρο Κατάρτισης Δυτικής Περιοχής Θεσσαλονί¬ 
κης» . 6 

Ρύθμιση θεμάτων κίνησης αυτοκινήτων των Δασικών 

Υπηρεσιών στην Περιφέρεια Κρήτης. 7 

Τροποποίηση της 2778/3.2.94 απόφασης του Νομάρ¬ 
χη Ηρακλείου περί σύστασης της αμιγής δημοτι¬ 
κής επιχείρησης με την επωνυμία «Δημοτική Επι¬ 
χείρηση Ανάπτυξης Δήμου Ν. Αλικαρνασού (ΔΕ- 


ΠΑΝΑΛ). 8 

Αναπροσαρμογή της εφάπαξ αποζημίωσης των 

φορτ/τών Ξηράς Καλαμάτας. 9 

Μερική ανάκληση της 35852/16.8.56 απόφασης του 
Νομάρχη Ιωαννίνων, περί μεταβιβάσεως κοινοχρή¬ 
στων εκτάσεων στην Κοινότητα Σιστρουνίου Ιωαν¬ 
νίνων. 10 

Καθορισμός αποδέκτη αποβλήτων στο Ν. Πέλλας.11 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Β1 /Φ32/ΚΗΡ/32326/1260 (1) 

Χαρακτηρισμός κωδωνοστασίου Ι.Ν. Αγίου Γεωργίου, 
Δημ. Διαμ. Κρανέας, ως μνημείου χρήζοντος ειδικής 
κρατικής προστασίας, καθώς και των εικόνων του ως 
ιστορικών διατηρητέων μνημείων και ως έργωντέχνης 
χρηζόντων ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τον Ν. 1469/50 «Περί προστασίας οικοδομημάτων και 
έργωντέχνης μεταγενεστέρων του 1830». 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 109/17.5.2002 συνεδρία του, αποφασίζουμε: 

Χαρακτηρίζουμε το κωδωνοστάσιο του Ιερού Ναού Αγ. 
Γεωργίου, Δημ. Διαμ. Κρανέας, Δήμου Παμίσου, επαρ¬ 
χίας Καρδίτσας, Ν. Καρδίτσας, ως μνημείο που χρήζει ει¬ 
δικής κρατικής προστασίας με περιβάλλοντα χώρο 50μ., 
καθώς και τις εικόνες του ως ιστορικά διατηρητέα μνη¬ 
μεία και ως έργα τέχνης χρήζοντα ειδικής κρατικής προ¬ 
στασίας. 

Πρόκειται για διώροφο κωδωνοστάσιο του 1894, το 
οποίο βρίσκεται ανατολικά του σημερινού ναού, ο οποίος 
κτίσθηκε στη θέση παλαιότερου που χρονολογείτο στις 
αρχές του 19ου αι. 

Στις αρχές του 19ου αι. χρονολογείται και το ξυλόγλυ¬ 
πτο τέμπλο του ναού. 

Στο ναό φυλάσσονται τα κάτωθι εκκλησιαστικά αντικεί¬ 
μενα: 

1. Πέντε (5) εικόνες οι οποίες προέρχονται από το εξω- 
κλήσια Παναγίας, και χρονολογούνται στον 17ο αι. και 
στα τέλη του 19ου αι. 

1.1 Παναγία Βρεφοκρατούσα (διαστ. 0,92X0,56) 17οςαι. 

1.2 Χριστός 1815 (επιγραφή) (διαστ. 0,84X0,57) 

1.3 Εισόδιατης Θεοτόκου (διαστ. 0,90X0,64) 17οςαι. 

1.4 Πρόδρομος (διαστ. 0,78X0,47) 

1.5 Αγία Τριάδα (διαστ. 0,62X0,42) 1886 (επιγραφή) 

2. Τέσσερις (4) εικόνες, οι οποίες προέρχονται απάτην 

I. Μ. Αγίας Τριάδος και χρονολογούνται στα τέλη του 
19ου αι. 

2.1 Χριστός Παντοκράτωρ (διαστ. 0,70X0,50) 

2.2 Θεοτόκος Βρεφοκρατούσα με επιγραφή η Ελεούσα 
(διαστ. 0,70X0,51) 

2.3 Άγιος Ιωάννης Πρόδρομος (διαστ. 0,70X0,51) 

2.4 Αγία Τριάδα (διαστ. 0,69X0,48) 

3. Έντεκα (11) εικόνες από το Ν. Αγίου Γεωργίου. 

3.1 Εικόνα Προσκυνηταρίου: Δίζωνη εικόνα. Επάνω η 
Δέηση και κάτω οι Άγιοι Γεώργιος και Δημήτριος έφιπποι 
(διαστ. 0,64X0,44) 

3.2 Αγία Τριάδα 

3.3 Αγ. Κωνσταντίνος και Αγία Ελένη (εικόνα τέμπλου) 
(διαστ. 0,82X0,60) 

3.4 Αγ. Παρασκευή καιΑγ. Αικατερίνη (εικόνα τέμπλου) 
(διαστ. 0,82X0,60) 

3.5 Αγ. Νικόλαος και Αθανάσιος (εικόνα τέμπλου) (δια- 
στ. 0,82X0,60) 

3.6 Αγ. Γεώργιος ο Τροπαιοφόρος (εικόνα τέμπλου) 
(διαστ. 0,82X0,60) 

3.7 Παναγία Βρεφοκρατούσα (εικόνα τέμπλου) (διαστ. 
0,82X0,60) 

3.8 Χριστός «Ο Δίκαιος Κριτής» (εικόνα τέμπλου) (δια- 
στ. 0,82X0,60) 

3.9 Αγ. Ιωάννης Πρόδρομος (εικόνα τέμπλου) (διαστ. 
0,82X0.60) 

3.10 Αγ. Δημήτριος ο Μυροβλήτης (εικόνα τέμπλου) 
(διαστ. 0,82X0,60) 

3.11 Αγ. Σεραφείμ και Αγ. Βησσαρίων (εικόνα τέμπλου) 
(διαστ. 0,82X0,60). 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 
Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ.8166 (2) 

Έγκριση του Οργανισμού Εσωτερικής Υπηρεσίας του 
Ν.Π. Φιλαρμονική Δ.Δ. Καλού Αγρού Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12του Ν. 1188/81 όπως αντικαταστάθη- 
καν με τις όμοιες του άρθρου 8παρ. 5 του Ν. 2307/95 και 
του άρθρου 1 παρ. 2του Ν. 2503/97, 

β) των άρθρων 26, 198 και203τουΔ.Κ.Κ. (Π.Δ. 410/95), 

γ) του άρθρου 12 του Ν. 2880/2001. 

2. Την 2/2001 απόφαση του Διοικητικού Συ μβουλίου του 
Δημοτικού Ν.Π. «Φιλαρμονική Δ.Δ. Καλού Αγρού, Δήμου 
Δράμας». 

3. Την 353/2001 απόφαση - γνωμοδότηση του Δημοτι¬ 
κού Συμβουλίου Δράμας. 

4. Την 31/2001 απόφαση - γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95. 


2. Την4308/6.7.2001 (ΦΕΚ917/τ.Β/17.7.2001 απόφαση 
Γ.Γ.Π.Μ.Θ. «Μεταβίβαση εξουσίας υπογραφής “Με εντο¬ 
λή Γενικού Γραμματέα”» αποφάσεων, εγγράφων κ.α., 
όπως τροποποιήθηκε με την 208/21.1.2002 όμοια, απο¬ 
φασίζουμε: 

Εγκρίνουμε την 2/2001 απόφαση του Διοικητικού Συμ¬ 
βουλίου του Δημοτικού Ν.Π. «Φιλαρμονική Δ.Δ. Καλού 
Αγρού, Δήμου Δράμας» με την οποία ψηφίζεται ο Ο.Ε.Υ. 
του Ν.Π. του Δήμου Δράμας ως εξής: 

ΟΡΓΑΝΙΣΜΟΣ ΦΙΛΑΡΜΟΝΙΚΗΣ 
Δ.Δ. ΚΑΛΟΥ ΑΓΡΟΥ ΔΗΜΟΥ ΔΡΑΜΑΣ 

ΚΕΦΑΛΑΙΟ Α - ΔΙΑΜΟΡΦΩΣΗ 
ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 

Άρθρο 1 

Οι Υπηρεσίες της Φιλαρμονικής Καλού Αγρού διαρ¬ 
θρώνονται σε επίπεδο γραφείου που απαρτίζονται από 
μουσικό, θεατρικό και Δανειστικής βιβλιοθήκης. 

ΚΕΦΑΛΑΙΟ Β - ΠΡΟΣΩΠΙΚΟ 
Άρθρο 2 

Διάρθρωση θέσεων προσωπικού 
θέσεις Εργασίας Προσωπικού 

Δύο (2) θέσεις Αρχιμουσικών Κλάδος ΠΕ, ΤΕ και ελλεί¬ 
ψει αυτού ΔΕ. 

Μία (1) θέση ©εατρολόγου Κλάδος ΠΕ, ΤΕ και ελλείψει 
αυτού ΔΕ. 

Μία (1) θέση βιβλιοθηκονόμου Κλάδος ΠΕ, ΤΕ και ελ¬ 
λείψει αυτού ΔΕ. 

Άρθρο 3 

Τελικές Διατάξεις 

6. Ο τρόπος λειτουργίας της Φιλαρμονικής εκτός από 
όσα ορίζουν οι Νόμου 1188/1981 και 1586/86 στις ιδιαίτε¬ 
ρες λεπτομέρειες τους καθορίζονται ρε ειδικούς κανονι¬ 
σμούς που ψηφίζονται από το Δ.Σ. του Νομικού Προσώ¬ 
που. 

7. Οι καλλιτεχνικές και εκπαιδευτικές δραστηριότητες 
του Ν.Π θα καλύπτονται από προσωπικό με σύμβαση ορι¬ 
σμένου έργου και σύμβαση μίσθωσης έργου και θα προ¬ 
σλαμβάνονται σύμφωνα με το νόμο όπως ισχύει κάθε φο¬ 
ρά. 

8. Την αρμοδιότητα σε αντικείμενα που δεν κατονομά¬ 
ζονται στον παρόντα Οργανισμό Εσωτερικής Υπηρεσίας, 
καθορίζει με απόφασή του ο Πρόεδρος του Δ.Σ. του Ν.Π. 
της Φιλαρμονικής Καλού Αγρού. 

9. Κάθε άλλη λεπτομέρεια λειτουργίας της Φιλαρμονι¬ 
κής μη προβλεπόμενη από τον παρόντα Οργανισμό ρυθ¬ 
μίζεται με ειδικούς κανονισμούς των υπηρεσιών εγκρινό- 
μενοιαπό το Δ.Σ. 

10. Ο παρών Οργανισμός Εσωτερικής Υπηρεσίας μπο¬ 
ρεί να συμπληρώνεται σε περίπτωση κενού με απόφαση 
του Δ.Σ. του Νομικού Προσώπου. 

Από τις διατάξεις αυτής της απόφασης προκαλείται δα¬ 
πάνη ύψους 5.000.000 δρχ. η οποία θα βαρύνει τον Κ.Α. 
0/011.1 με τίτλο αποδοχές υπαλλήλων του προϋσ/σμού 
οικονομικού έτους 2001 του Νομικού προσώπου της Φι¬ 
λαρμονικής Καλού Αγρού. 

Οι Αρχιμουσικοί της μουσικής μπάντας και της χορω¬ 
δίας θα φροντίζουν για την διοργάνωση κάθε είδους εκ¬ 
δηλώσεων. 

• Θα φροντίζουν για την σύσταση, οργάνωση και λει¬ 
τουργία τμημάτων μουσικής παιδείας. 

• Θα επιμελούνται για τη έγκαιρη διαμόρφωση σύγ¬ 
χρονων προγραμμάτων εκπαίδευσης. 

• Θα παρακολουθούν τις επιδόσεις των σπουδαστών 
και θα ενημερώνουν τους γονείς για την πορεία τους. 

• Θα διοργανώνουν δραστηριότητες και εκδηλώσεις 
που προάγουν την μουσική εκπαιδευτική πορεία. 

• Θα συνεργάζονται με την σχολική Κοινότητα και ιδιαί¬ 
τερα με το Μουσικό Σχολείο. 

• Θα διοργανώνουν κάθε είδους μουσικές εκδηλώσεις, 
διαλέξεις, εκθέσεις, συζητήσεις και συσκέψεις. 

• Έχουν την ευθύνη για την έκδοση και διάθεση ενημε¬ 
ρωτικών δελτίων, φυλλαδίων και γενικά έντυπου υλικού 
για τις παρεχόμενες σπουδές. 

• Τηρούν αρχείο των προγραμμάτων σπουδών καθώς 
και όλων των εκδηλώσεων. 

Ο Θεατρολόγος θα εισηγείται στο Δ.Σ. το αναλυτικό 
πρόγραμμα εκπαίδευσης των θεατρικών καλλιτεχνικών 
και όλωντων άλλων δραστηριοτήτων και εκδηλώσεων και 
έχει την ευθύνη της εφαρμογής και εκτέλεσης των εγκε¬ 
κριμένων προγραμμάτων. 

• Θα διοργανώνει κάθε είδους εκδηλώσεις, διαλέξεις, 
εκθέσεις, συζητήσεις και συσκέψεις για θεατρικά και καλ¬ 
λιτεχνικά έργα. 

• Επεξεργάζεται προγράμματα καλλιτεχνικών δραστη¬ 
ριοτήτων που απευθύνονται σε όλες τις κατηγορίες των 
δημοτών, μουσικές εκδηλώσεις, θεατρικές παραστάσεις 
και κάθε είδους εκδηλώσεις λόγου και γραμμάτων καθώς 
και διαγωνισμούς γραμμάτων και τέχνης. 

• Διοργανώνει μούσι κοχορευτικές εκδηλώσεις. 

• Τηρεί αρχείο όλωντων προγραμμάτων εκπαίδευσης 
και των εκδηλώσεων. 

Ο Βιβλιοθηκονόμος θα επιμελείται την οργάνωση και 
λειτουργία της δανειστικής βιβλιοθήκης. 

• Τηρεί βιβλίο χρέωσης όλωντων εισαχθέντων βιβλίων 
στην βιβλιοθήκη. 

• Φροντίζει για την παρακολούθηση και συντήρηση των 
βιβλίων που δανείζονται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Δράμα, 11 Ιουλίου 2002 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 11329 (3) 

Επικύρωση της 83/2002 απόφασης του Δήμου Παγγαίου 
που αναφέρεταιστη συγχώνευσητωνΝ.Π.Δ.Δ.: 1. Παι¬ 
δικός Σταθμός Δ.Δ. Παλαιοχωρίου, 2. Παιδικός Σταθ¬ 
μός Νικήσιανης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 9παρ. 6του Ν. 2503/97. 

β. Του άρθρου 203 του Π.Δ. 410/95. 

γ. Του άρθρου 26του Π.Δ. 410/95 όπως τροποποιήθηκε 
με το άρθρο 12του Ν. 2880/30.1.2001. 

2. Την 48431/22/5.12.01 εγκύκλιο του Υπ. Εσ. Δημ. Δι- 
οικ/σης και Απ/σης «Περί συγχωνεύσεως Δημοτικών Νο¬ 


μικών Προσώπων Δημοσίου Δικαίου με ομοειδείς σκο¬ 
πούς». 

3. Τις918/2.2.98, (Φ.Ε.Κ. 148/20.2.98) και4107/6.4.2001 
(Φ.Ε.Κ. 503/30.4.2001) προηγούμενες αποφάσεις μας, με 
τις οποίες συστάθηκαν Νομικά Πρόσωπα στο Δήμο Παγ- 
γαίουτου άρθρου 203του Π.Δ. 410/95. 

4. Την 83/2002 απόφαση του Δημοτικού Συμβουλίου 
του Δήμου Παγγαίου που αφορά την κατάργηση των με- 
ταβιβασθέντων παιδικών Σταθμών και την συγχώνευση 
αυτών σε ενιαίο Ν.Π.Δ.Δ. με την επωνυμία «Παιδικοί Σταθ¬ 
μοί Δήμου Παγγαίου». 

5. Την 4308/6.7.2001 (ΦΕΚ 917/Β/2001) απόφαση του 
Γ.Γ.Π Α.Μ.Θ. με την οποία μεταβιβάζει εξουσία υπογρα¬ 
φής με Ε.Γ.Γ.Π. οτηνΔ/ντριαΤ.Α.&Δ/σης Νομού, αποφα¬ 
σίζουμε: 

Α. Επικυρώνουμε την 83/2002 απόφαση του Δήμου 
Παγγαίου που αναφέρεται στη συγχώνευση των 
Ν.Π.Δ.Δ.: 

1. Παιδικός Σταθμός Δ.Δ. Παλαιοχωρίου, 

2. Παιδικός Σταθμός Νικήσιανης 

που συστάθηκαν με τις 918/2.2.98 (ΦΕΚ 148/20.2.98) 
και 4107/6.4.2001 (ΦΕΚ 503/30.4.2001) αποφάσεις μας 
αντίστοιχα. 

Β. 1. Συστήνουμε Νομικό πρόσωπο στο Δήμο Παγγαίου 
Ν. Καβάλας με την επωνυμία «ΠΑΙΔΙΚΟΙ ΣΤΑΘΜΟΙ ΔΗ¬ 
ΜΟΥ ΠΑΓΓΑΙΟΥ» αποτελούμενο από τα καταργηθέντα: 
α. Παιδικός Σταθμός Δ.Δ. Παλαιοχωρίου. 
β. Παιδικός Σταθμός Νικήσιανης. 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων, εργαζόμενων 
γονέων, την πολύπλευρη νοητική, συναισθηματική, κοι¬ 
νωνική, ψυχοσωματική ανάπτυξη των παιδιών, την προ- 
παρασκευή τους για τη φυσική μεταβίβασή τους από την 
οικογενειακή ζωή στο σχολικό περιβάλλον. 

Επίσης η διαχείριση των πιστώσεων που διατίθενται για 
τις λειτουργικές δαπάνες, η εκτέλεση μικρών έργων για 
την επισκευή και συντήρηση του σταθμού, η αποκατά¬ 
σταση φθορών και ζημιώντου. 

3. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ: 

Είναι η υφιστάμενη μέχρι σήμερα κινητή και ακίνητη 
περιουσία των συγχωνευθέντων Παιδικών Σταθμών Πα- 
λαιοχωρίου και Νικήσιανης και από οτιδήποτε περιου¬ 
σιακά στοιχεία πού τυχών θα δωριθούν στο Νομικό 
Πρόσωπο. 

4. ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ: 

α) Η ετήσια επιχορήγηση του Υπουργείου Εσωτ/κών 
Δημόσιας Δ/σης και Απ/σης. 
β) Η ετήσια επιχορήγηση του Δήμου, 
γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Μηνιαία οικονομική εισφορά (τροφεία από οικογένει¬ 
ες των φιλοξενούμενων παιδιών καθοριζομένων κάθε 
έτος με απόφαση του Διοικητικού Συμβουλίου). 

ε) Πρόσοδοι από την περιουσία του και κάθε άλλη νόμι¬ 
μη πρόσοδος. 

5. ΟΡΓΑΝΑ ΔΙΟΙΚΗΣΗΣ: 

Το Νομικό Πρόσωπο διοικείται από 7μελές Διοικητικό 
Συμβούλιο που ορίζεται με τους αναπληρωτές του από το 
Δημοτικό Συμβούλιο και αποτελείται: 

α. Τον εκάστοτε Δήμαρχο ως Πρόεδρο ή τον οριζόμενο 
από τον Δήμαρχο Δημοτικό Σύμβουλο, 
β. Έναν δημοτικό σύμβουλο ως μέλος. 

γ. Έναν δημότη ή κάτοικο πού έχει ανάλογη επαγγελ¬ 
ματική ή κοινωνική δράση ή ειδικές γνώσεις, σύμφωνα με 
το σκοπό του Νομικού Προσώπου. 

δ. Δύο εκπροσώπους του συλλόγου γονέων και κηδε¬ 
μόνων. 

ε. Δύο εκπροσώπους των εργαζομένων. 

Η θητεία των μελών του Διοικητικού Συμβουλίου θα 
ακολουθεί τη δημοτική περίοδο και λήγει με την εγκατά¬ 
σταση του νέου Διοικητικού Συμβουλίου. Το Δ. Σ εκλέγει 
από τα μέλη του ,τον αντιπρόεδρο και τον γραμματέα αυ¬ 
τού. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

7. Τα Νομικά Πρόσωπα που συστάθηκαν στο Δήμο Παγ- 
γαίου ως ίδια Νομικά Πρόσωπα με την αριθ. 1/98 απόφα¬ 
ση του κοινοτικού συμβουλίου Παλαιοχωρίου και την 
αριθ. 918/2-298 και την 4107/6.4.2001 αποφάσειςτου Γε¬ 
νικού Γραμματέα Περιφέρειας και δημοσιεύθηκαν στα 
Φ.Ε.Κ. 148/20.2.98 και 503/30.4.01 αντίστοιχα, καταργού- 
νται αυτοδίκαια με τη δημοσίευση στην Εφημερίδα της 
Κυβερνήσεως της συστάσεως του ανωτέρου νέου Νομι¬ 
κού Προσώπου με την επωνυμία «ΠΑΙΔΙΚΟΙ ΣΤΑΘΜΟΙ ΔΗ¬ 
ΜΟΥ ΠΑΓΓΑΙΟΥ». 

8. Από την απόφαση αυτή προκαλείται δαπάνη σε βά¬ 
ρος του προϋπολογισμού του Νομικού Προσώπου το 
ύψος του οποίου ανέρχεται στο ποσό των 200.000 Ευρώ 
έτους 2002. 

9. Η απόφαση αυτή να δημοσιευθεί στην Εφημερίδα της 
Κυβέρνήσεως. 

Καβάλα, 10 Ιουλίου 2002 

Με εντολή Γ εν. Γ ραμ. Περιφέρειας 
Ο Γ ενικός Διευθυντής 
Α. ΤΣΑΚΜΑΚΙΔΗΣ 

-Φ- 

Αριθ. 18639 (4) 

Υπέρβαση του ανωτάτου ορίου των 120 ημερών κίνησης 
εκτός έδρας κατά εξήντα μέρες για κλάδους υπαλλή¬ 
λων της Διεύθυνσης Γεωργίας της Ν.Α. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του Ν. 2738/99 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του Ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Την 8222/19.3.2002 απόφασή μας με την οποία καθο¬ 
ρίσθηκε το ανώτατο όριο των επιτρεπομένων ημερών κί¬ 
νησης εκτός έδρας των υπαλλήλων που υπηρετούν στις 
Νομαρχιακές Αυτοδιοικήσεις της Περιφέρειας όπως συ¬ 
μπληρώθηκε μεταγενέστερα. 

3. Την ανάγκη υλοποίησης κατά το έτος 2002 των προ¬ 
γραμμάτων και πραγματοποίηση των ελέγχων του 


Υπουργείου Γεωργίας (ποιοτικός έλεγχος νωπών - μετα¬ 
ποιημένων οπωρ/κών που εξάγονται, έλεγχος αποσύρσε¬ 
ων, εξισωτική αποζημίωση) και δεδομένου ότι οι γεωτε¬ 
χνικοί υπάλληλοι και ιχθυολόγοιτης Ν.Α. Ημαθίας της Πε¬ 
ριφέρειας Κεντρικής Μακεδονίας εξήντλησαντο όριο των 
120 ημερών που καθορίσθηκε με τον Ν. 2685/99. 

4. Το 8965/10.5.2002 έγγραφο της Διεύθυνσης Γεωρ¬ 
γίας Ν.Α. Ημαθίας αναφορικά με την αύξηση του αριθ¬ 
μού των εκτός έδρας η μερών των γεωτεχνικών υπαλλή¬ 
λων και ιχθυολόγων της Ν.Α. Ημαθίας για την υλοποίη¬ 
ση κατά το έτος 2002 των προγραμμάτων και 
πραγματοποίηση των ελέγχων του Υπουργείου Γεωρ¬ 
γίας (ποιοτικός έλεγχος νωπών-μεταποιημένων 
οπωρ/κών που εξάγονται, έλεγχος αποσύρσεων, εξισω- 
τική αποζημίωση). 

5. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφασή μας, στους γεωτεχνικούς υπαλλήλους και 
ιχθυολόγους της Ν.Α. Ημαθίας που θα μετακινούνται 
εκτός έδρας για την εφαρμογή προγραμμάτων και έλεγ¬ 
χο τροφίμων. 

Κλάδος Γεωτεχνικών 60 ημέρες 

Κλάδος Ιχθυολόγοι 60 ημέρες 

Η δαπάνη που θα απαιτηθεί από την εφαρμογή της από¬ 
φασής μας αυτής θα βαρύνει τις πιστώσεις του οικείου 
προϋπολογισμού της Νομαρχιακής Αυτοδιοίκησης, του 
Ταμείου Γεωργίας, Κτηνοτροφίας και Δασών στον οποίο 
έχει γίνει σχετική πρόβλεψη καθώς και τα ενάριθμα έργα 
δημοσίων επενδύσεων όπου προβλέπεται από τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Θεσσαλονίκη, 12 Ιουνίου 2002 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-Φ- 

Αριθ. 24193, 21980 (5) 

Διόρθωση απόφασης καθορισμού ανωτάτου ορίου επι¬ 
τρεπόμενων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την 8222/19.3.2002 απόφασή μας αναφορικά με τον 
καθορισμό του ανωτάτου ορίου επιτρεπομένων ημερών 
κίνησης εκτός έδρας υπαλλήλων υπηρετούντων στις Νο¬ 
μαρχιακές Αυτοδιοικήσεις της Περιφέρειας Κεντρικής 
Μακεδονίας. 

2. Τα 04/1562/29.5.2002, 04/1670/5.6.02 έγγραφα της 
Ν.Α. Χαλκιδικής αναφορικά με την διόρθωση της ανωτέ¬ 
ρω απόφασής μας. 

3. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Διορθώνουμε την 8222/19.3.2002 απόφασή μας κατά το 
μέρος που αφορά την Ν.Α. Χαλκιδικής ως κατωτέρω: 

Ν.Α. Χαλκιδικής Τμήμα Πολεοδομικών Εφαρμογών Αρ- 
ναίας 

1. ΠΕ Πολιτικών Μηχ/κών αντί του εσφαλμένου ΠΕ Πο¬ 
λιτικών Υπομ/κών 

2. ΤΕ Τεχνολογικών Εφαρμογών 120 ημέρες αντί του 
εσφαλμένου 40 ημέρες. 

Κατά τα λοιπά ισχύει η αριθμ. 8222/19.3.2002 απόφασή 
μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιουνίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 20.813+3147+3148/2001 (6) 

Τροποποίηση της συστατικής πράξης της διαδημοτικής 
επιχείρησης με την επωνυμία «Διαδημοτικό Κέντρο 
Κατάρτισης Δυτικής Περιοχής Θεσσαλονίκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 285 του Π.Δ/τος 
410/1995 (Δ. Κ.Κ.). 

2) Τις διατάξεις της παρ. 10 του άρθρου 6 του Ν. 
2503/1997. 

3) Την 25097/9.4.1984 (ΦΕΚ 244Β') απόφαση του 
Υπουργού Εσωτερικών «Καθορισμός των αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205-213 του Ν. 1065/1980». 

4) Την 20.608/ 26.5.1995 (ΦΕΚ 1941/Β/27.10.1995) από¬ 
φασή μας που αφορούσε τη σύσταση διαδημοτικής επι¬ 
χείρησης με την επωνυμία « Διαδημοτικό Κέντρο Κατάρ¬ 
τισης Δυτικής Περιοχής Θεσσαλονίκης » με έδρα το Δ. Δ. 
Γέφυρας νομού Θεσσαλονίκης. 

5) Την 140/2000 απόφαση του δημοτικού συμβουλίου 
Χαλάστρας περί συμμετοχής του Δήμου Χαλάστρας στο 
Διαδημοτικό Κέντρο Κατάρτισης Δυτικής Περιοχής Θεσ¬ 
σαλονίκης. 

6) Την 1/2000 απόφαση του διαδημοτικού οργάνου του 
Διαδημοτικού Κέντρου Κατάρτισης Δυτικής Θεσσαλονί¬ 
κης με την οποία γίνεται δεκτή η συμμετοχή του δήμου 
Χαλάστρας στη Διαδημοτική Επιχείρηση. 

7) Την 4/2002 απόφαση του διαδημοτικού οργάνου του 
Διαδημοτικού Κέντρου Κατάρτισης Δυτικής Θεσσαλονί¬ 
κης με την οποία τροποποιείται η συστατική πράξη της 
Διαδημοτικής Επιχείρησης. 

8) Τη σχετική οικονομοτεχνική μελέτη αναφορικά με την 
τροποποίηση της συστατικής πράξης της Διαδημοτικής 
Επιχείρησης. 

9) Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ. 1339/ 
22.8.2000 τ.Β'), περί ορισμού εισηγητών και μεταβίβαση 
εξουσίας υπογραφής εγγράφων και άλλων πράξεων στο 
Γενικό Διευθυντή, στους προϊσταμένους Διευθύνσεων 
και προϊσταμένους Τμημάτων και Γραφείων των Υπηρε¬ 
σιών της Περιφέρειας, αποφασίζουμε: 

Τροποποιούμε την 20.608/26.5.1995 (ΦΕΚ 1941/Β/ 
27.10.1995) απόφασή μας που αφορούσε τη σύσταση 
διαδημοτικής επιχείρησης με την επωνυμία «Διαδημοτικό 
Κέντρο Κατάρτισης Δυτικής Περιοχής Θεσσαλονίκης» 


όπως αυτή τροποποιήθηκε και συμπληρώθηκε μεταγενέ¬ 
στερα ως εξής: 

-Στηνπαρ. 1 που αφορά την επωνυμίατης Επιχείρησης, 
η οποία μετονομάζεται από «Διαδημοτικό Κέντρο Κατάρ¬ 
τισης Δυτικής Περιοχής Θεσσαλονίκης» σε «Διαδημοτική 
Επιχείρηση της Υπαίθρου Θεσσαλονίκης» με διακριτικό 
τίτλο «Δ.Ε.Υ.Θ.». 

- Στην παρ. 2 προστίθεται ο σκοπός: Η παροχή κοινωνι¬ 
κών υποστηρικτικών υπηρεσιών σε όλες τις κατηγορίες 
πολιτών (νέοι, γυναίκες, άτομα ηλικίας 45-64 χρονών, ευ¬ 
παθείς κοινωνικές ομάδες κ.λπ.), με στόχο την προώθηση 
στην απασχόληση και την ένταξή τους στην αγορά εργα¬ 
σίας. 

- Εγκρίνεται η συμμετοχή του δήμου Χαλάστρας στη 
«Διαδημοτική Επιχείρηση της Υπαίθρου Θεσσαλονίκης». 

Κατά τα λοιπά ισχύει η αριθ. 20.608/ 26.5.1995 (ΦΕΚ 
1941 /Β/27.10.1995) απόφασή μας που αφορούσε τη σύ¬ 
σταση διαδημοτικής επιχείρησης με την επωνυμία «Δια¬ 
δημοτικό Κέντρο Κατάρτισης Δυτικής Περιοχής Θεσσα¬ 
λονίκης», όπως αυτή τροποποιήθηκε και συμπληρώθηκε 
μεταγενέστερα. 

Από τις διατάξειςτης απόφασης αυτής δενπροκαλείται 
δαπάνη σε βάρος της Διαδημοτικής Επιχείρησης της 
Υπαίθρου Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Ιουνίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 1042 (7) 

Ρύθμιση θεμάτων κίνησης αυτοκινήτων των Δασικών 
Υπηρεσιών στην Περιφέρεια Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το άρθρο 2 παρ. 1 εδ. 2του Ν. 2503/97 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

2. Την παρ. 4 εδ. α, άρθρου 26 του Π.Δ. 1213/81 «Περί 
οργανώσεως των Δασικών Υπηρεσιών του Υπουργείου 
Γεωργίας» (ΦΕΚ300/Α/14.10.81). 

3. Το Ν.Δ. 86/69 «περίΔασικού Κώδικα» (ΦΕΚ7/Α/1969). 

4. Τον Ν. 998/79 «Περί προστασίας δασών και δασικών 
εκτάσεων» (ΦΕΚ 289/Α/79). 

5. Τον Ν. 2647/98 «Μεταβίβαση αρμοδιοτήτων στις Πε¬ 
ριφέρειες και την αυτοδιοίκηση και άλλες διατάξεις» 
(ΦΕΚ237/Α/22.10.98). 

6. Το άρθρο 10 παρ 2α και 2β του Ν. 2880/2001 «Πρό¬ 
γραμμα ΠΟΛΙΤΕΙΑ για την μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
(ΦΕΚ. 9/Α/30.1.2001). 

7. Την 1510/14.4.2001 απόφασή μας που αφορά την σύ¬ 
σταση Γ ραφείου Κίνησης αυτοκινήτων στην Περιφέρεια 
Κρήτης. 

8. Την 5972/13.8.98 απόφασή μας «ορισμός εισηγη¬ 
τών και μεταβίβαση εξουσίας υπογραφής με εντολή Γ ε¬ 
νικού Γραμματέα, αποφάσεων εγγράφων και άλλων 
πράξεων στον Γ ενικό Διευθυντή, στους Προϊσταμένους 

Διευθύνσεων και Προϊσταμένους Τμημάτων και Γραφεί¬ 
ων των Υπηρεσιών της Περιφέρειας» (ΦΕΚ 446/Β/ 
19.4.2001). 

9. Τις ιδιόμορφες συνθήκες εργασίας υπαίθρου των 
δασικών υπηρεσιών, για την αστυνόμευση των δασών 
με πρόληψη και καταστολή δασικών ανομημάτων, για 
την προστασία της χλωρίδας της πανίδας και της δημό¬ 
σιας περιουσίας, και την άμεση εμπλοκή τους κατά την 
ισχύουσα νομοθεσία στην αντιμετώπιση φυσικών κατα¬ 
στροφών (πυρκαγιές-πλημμύρες) και λοιπών εκτάκτων 
και εκτός ωραρίου μη δυναμένων να προγραμματι¬ 
στούν αναγκών (εκχερσώσεις - καταπατήσεις - παράνο¬ 
μη Θήρα). 

10. Την ανάγκη συγκρότησης σε κάθε δασική υπηρεσία, 
συνεργείων επιφυλακής και εποχούμενων περιπόλων, για 
την εκτέλεση κατά προτίμηση μη προγραμματισμένων 
αποστολών πρόληψης, κατά τις απογευ ματινές και τις νυ¬ 
χτερινές ώρες των εργάσιμων και μη εργάσιμων ημερών 
(Σάββατα - Κυριακές και αργίες), αποφασίζουμε: 

1. Μεταβιβάζουμε στις Διευθύνσεις Δασών, την αρμο¬ 
διότητα για την φύλαξη, τη ρύθμιση των κινήσεων και τον 
προγραμματισμό των δρομολογίων των οχημάτων μετα¬ 
φοράς προσωπικού και υλικών που διαθέτουν. 

2. Μεταβιβάζουμε στους Διευθυντές Δασών, την αρμο¬ 
διότητα υπογραφής με εντολή μας, της έγκρισης μετακί¬ 
νησης των αυτοκινήτων των υπηρεσιών τους, κατά τις ερ¬ 
γάσιμες και μη εργάσιμες ημέρες και ώρες, εντός και εκτός 
των ορίων των Νομών της έδρας τους, για την άσκηση των 
αρμοδιοτήτων των Δασικών Υπηρεσιών, την πρόληψη και 
την καταστολή δασικών ανομημάτων, την προστασία των 
δασών και την αντιμετώπιση φυσικών καταστροφών. 

Από τις ανωτέρω διατάξεις δεν προκαλείται δαπάνη σε 
βάρος των πιστώσεων της Περιφέρειας Κρήτης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 9 Ιουλίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 12734 (8) 

Τροποποίηση της 2778/3.2.94 απόφασης του Νομάρχη 
Ηρακλείου περί σύστασης της αμιγής δημοτικής επι¬ 
χείρησης με την επωνυμία «Δημοτική Επιχείρηση Ανά¬ 
πτυξης Δήμου Ν. Αλικαρνασού (ΔΕΠΑΝΑΛ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277, 278 και 315 του Π.Δ. 
410/95 (Δ. Κ.Κ.). 

2. Τις διατάξεις των άρθρων 6 παρ. 10και7παρ. 1 του 
Ν. 2503/97 καθώς και του άρθρου 11 παρ. 23 αυτού. 

3. Τις διατάξεις της αριθ. 25027/84 απόφασης του 
Υπουργού Εσωτερικών (ΦΕΚ 244Β/19.4.84). 

4. Την 2778/3.2.94 απόφαση του Νομάρχη Ηρακλείου 
για τη σύσταση δημοτικής επιχείρησης με την επωνυμία 
«Δημοτική Επιχείρηση Ανάπτυξης Δήμου Ν. Αλικαρνασ¬ 
σού», όπως αυτή τροποποιήθηκε μεταγενέστερα. 

5. Την 2/02 απόφαση του Δημοτικού Συμβουλίου Ν. Αλι¬ 
καρνασσού περί τροποποίησης της συστατικής πράξης 
της παραπάνω επιχείρησης και τις αριθ. 2 και 71/02 με τις 
οποίες συμπληρώθηκε αυτή, αποφασίζουμε: 


Τροποποιούμε την 2778/3.2.94 απόφασης του Νομάρ¬ 
χη Ηρακλείου περί σύστασης της αμιγής δημοτικής επι¬ 
χείρησης με την επωνυμία «Δημοτική Επιχείρηση Ανά¬ 
πτυξης Δήμου Ν. Αλικαρνασσού» (ΔΕΠΑΝΑΛ) (ΦΕΚ 121Β/ 
23.2.94). 

Α) Ως προς την παρ. 3 αυτής (Διοίκηση). 

3. Το Διοικητικό Συμβούλιο που διοικεί την επιχείρηση 
αποτελείται από: 

α. Τρεις (3) αιρετούς εκπροσώπους του δήμου, έκτων 
οποίων ο ένας προέρχεται από την μειοψηφία. 

β. Ένα (1) εκπρόσωπο κοινωνικού φορέα της περιοχής, 
μετά από υπόδειξη του φορέα αυτού. 

γ. Ένα (1) δημότη ή κάτοικο του δήμου που έχει πείρα ή 
γνώσεις σχετικές με το αντικείμενο της επιχείρησης. 

Στην περίπτωση που η επιχείρηση απασχολήσει περισ¬ 
σότερους από 20 εργαζόμενους θα συμμετέχει στο Διοι¬ 
κητικό Συμβούλιο ένας εκπρόσωπός τους. 

Τα παραπάνω μέλη ορίζονται με απόφαση του δημοτι¬ 
κού συμβουλίου μαζί με τους αναπληρωτές τους και η θη¬ 
τεία τους ακολουθεί τη δημοτική περίοδο». 

Β) Ως προς τη παρ. 2 (σκοποί) στην οποία προστίθεται 
περ. «ικ) Ανάπτυξη Κοινωνικών δραστηριοτήτων με σκοπό 
τη βελτίωση του επιπέδου ζωής και τη μείωση των ανισο¬ 
τήτων». 

Κατά τα λοιπά ισχύει η 2778/3.2.94 απόφαση του Νο¬ 
μάρχη Ηρακλείου, όπως αυτή έχει τροποποιηθεί μεταγε¬ 
νέστερα. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Ν. Αλικαρνασσού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιουλίου 2002 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 10871 (9) 

Αναπροσαρμογή της εφάπαξ αποζημίωσης των 
φορτ/τών Ξηράς Καλαμάτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 7 του Ν. 2503/97 (ΦΕΚ 107/ 
Α/30.5.1997). 

2. Τις 5872/29.8.97 (ΦΕΚ 551/Β/98) και 7092/ 5.11.97 
(ΦΕΚ551/Β/98) αποφάσειςτου Γ.Γ.Π.Π. με τις οποίες πα¬ 
ρέχεται η αρμοδιότητα ασκήσεως εποπτείας των Πράξε¬ 
ων των Ν.Π.Δ.Δ. στον Προϊστάμενο της Περιφερειακής 
Δ/νσης Τοπ. Αυτοδιοίκησης Ν. Μεσσηνίας. 

3. Τις διατάξεις του κανονισμού του ΚΑΦ Ξηράς Καλα¬ 
μάτας. 

4. Το 755/4/2002 πρακτικό του ΚΑΦ Ξηράς Καλαμάτας 
με το οποίο αποφασίζεται η αύξηση της εφάπαξ αποζη¬ 
μίωσης των φορτ/τών του ΚΑΦ Ξηράς Καλαμάτας κατά 
20% (σύμφωνα με την αίτηση αυτών). 

5. Το οικ. Φ3β. 10950/2002 έγγραφο του Υπουργείου 
Εργασίας και Κοινωνικών Ασφαλίσεων περί αναπροσαρ¬ 
μογής της εφάπαξ αποζημίωσης των φορτ/των του ΚΑΦ 
Ξηράς Καλαμάτας κατά 4%. 

6. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τροποποιούμε το άρθρ. 16 της 78335/5843/1963 (ΦΕΚ 
61,τ.Β'της 16.2.1963) αποφάσεως του Υπουργού Εργα¬ 
σίας, και ως εξής: 

- Για τα πρώτα 10 χρόνια: 362,59 ΕΥΡΩ 

- Για κάθε έτος πέραντης δεκαετίας (11 ο-20ο): 90,65 ΕΥΡΩ 

- Για κάθε έτος από το 21ο και πέρα: 102,73 ΕΥΡΩ 

όχι πάνω από: 2.810,06 ΕΥΡΩ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Ιουλίου 2002 

Με εντολή Γενικού Γραμματέα Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. 3263 (10) 

Μερική ανάκληση της 35852/16.8.56 απόφασης του Νο¬ 
μάρχη Ιωαννίνων, περί μεταβιβάσεως κοινοχρήστων 
εκτάσεων στην Κοινότητα Σιστρουνίου Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 197 του Αγροτικού Κώδικα (ΦΕΚ 342/1949 τ.α.) 

β) 3 και 6 του Ν. 2218/94 «Ίδρυση Νομαρχιακής Αυτοδι¬ 
οίκησης, τροποποίηση διατάξεων για την πρωτοβάθμια 
αυτοδιοίκηση και την περιφέρεια και άλλες διατάξεις». 

γ) 10 παρ. 8 του Ν. 2503/97 «Διοίκηση, οργάνωση, στε- 
λέχωσητης Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

3. Την 35852/16.8.56 απόφασή μας «Περί μεταβιβάσε- 
ως κοινοχρήστων εκτάσεων στην Κοινότητα Σιστρουνί- 
ου», με την οποία, εκτός άλλων, μεταβιβάστηκε κατά κυ¬ 
ριότητα στην Κοινότητα Σιστρουνίου Ιωαννίνων, το αριθ. 
289 τεμάχιο, συνολικής εκτάσεως 544,435 στρεμμάτων. 

4. Τα κτηματολογικά στοιχεία της οριστικής διανομής 
του αγροκτήματος Σιστρουνίου Ιωαννίνων, έτους 1939. 

5. Την 8/1981 απόφαση της Επιτροπής Απαλλοτριώσε¬ 
ων Ιωαννίνων με την οποία αναγνωρίζεται κύριος κατ’ 
αρθ. 242 και επόμενα του Αγροτικού Κώδικα, ο Αντέλης 
Κων/νος του Θεοδώρου, επί εκτάσεως 4 στρεμμάτων, 
που αποτελεί τμήμα του αριθ. 289 κοινόχρηστου τεμαχί¬ 
ου του αγροκτήματος Σιστρουνίου. 

6. Το 3378/2002 πρακτικό του Νομικού Συμβουλίου του 
Κράτους, το οποίο εγκρίθηκε νόμιμα από τον Γενικό 
Γ ραμματέα του Υπουργείου Οικονομίας και Οικονομικών 
με την από 18 Ιουνίου 2002 πράξη του και με το οποίο γί¬ 
νεται δεκτή η 8/1981 απόφαση της Επιτροπής Απαλλο¬ 
τριώσεων Ιωαννίνων. 

7. Την 67/2002 απόφαση του Δημοτικού Συμβουλίου 
του Δήμου Δερβιζιάνων, η οποία εγκρίνει την μερική ανά¬ 
κληση της 35852/16.8.56 απόφασηςτου Νομάρχη Ιωαννί¬ 
νων «Περί μεταβιβάσεως κοινοχρήστων εκτάσεων στην 
Κοινότητα Σιστρουνίου», αναφορικά με το αριθ. 289 τε¬ 
μάχιο, συνολικής έκτασης 544,435 στρεμμάτων, προκει- 
μένου να διαχωριστεί και να αποδοθεί στον Αντέλη 
Κων/νο του Θεοδώρου η έκταση, στην οποία αναγνωρί¬ 
στηκε κύριος με την 8/1981 απόφαση της Επιτροπής 
Απαλλοτριώσεων Ιωαννίνων. Στη συνέχεια δε, να μεταβι¬ 


βαστεί η υπόλοιπη έκταση στον Δήμο Δερβιζιάνων, όπου 
υπάγεται σήμερα το Δ.Δ. Σιστρουνίου. 

8. Την 675/19.4.2002 απόφαση του Νομάρχη Ιωαννίνων 
«Περί μεταβιβάσεως αρμοδιοτήτων στον Βοηθό Νομάρ¬ 
χη», αποφασίζουμε: 

Ανακαλούμε μερικώς την διάταξη της 35852/16.8.56 
απόφασής μας που αναφέρεται στην μεταβίβαση της κυ¬ 
ριότητας του αριθ. 289 τεμαχίου της Οριστικής Διανομής 
του αγροκτήματος «Σιστρουνίου», έτους 1939, εκτάσεως 
544,435 στρεμμάτων, με τον χαρακτηρισμό «Δάσος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Ιουλίου 2002 

Ο Βοηθός Νομάρχης 

ΟΡΕΣΤΗΣ ΝΤΟΥΛΙΑΣ 

-♦- 

Αριθ. ΔΥΠ/Β3/Φ.75/5456 (11) 

Καθορισμός αποδέκτη αποβλήτων στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

Ι.ΤονΑ.Ν. 2520/1940. 

2. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

3. Την Ε1Β/221/65 Υ.Δ. «Περί διάθεσης λυμάτων και βιο¬ 
μηχανικών αποβλήτων». 

4. ΤηνΤΥ/Β3/71/οικ.4343/88 απόφαση Νομάρχη για την 
απαιτούμενη ποιότητα των επιφανειακών νερών στο Ν. 
Πέλλας. 

5. Την 3610/84 απόφαση Νομάρχη «Όροι διάθεσης λυ¬ 
μάτων και βιομηχανικών αποβλήτων σε φυσικούς απο¬ 
δέκτες και καθορισμός των ανωτάτων επιτρεπτών 
ορίων». 

6. Την 536/27.1.98 απόφαση «Περί υπογραφής των εγ¬ 
γράφων Μ.Ε.Ν.». 

7. Την από 12.6.2001 αίτηση της Γ. ΚαράμπελαςΑΈ. για 
τον καθορισμό ενδιάμεσου αποδέκτη των λυμάτων της 
βιομηχανίας επεξεργασίας φρούτων και λαχανικών στα 
Γιαννιτσά Ν. Πέλλας. 

8. Το από 31.10.2001 πρακτικό επιτροπής ελέγχου λυ¬ 
μάτων και βιομηχανικών αποβλήτων, αποφασίζουμε: 

Ορίζουμε ως ενδιάμεσο αποδέκτη το κανάλι Τ2 των 
Γιαννιτσών που μετά από διαδρομή όπως στην Τεχνική 
Έκθεση διασταυρώνεται με το «χείμαρο» Γιαννιτσών και 
αυτός με την Τάφρο των Γ ιαννιτσών (σε σημείο μετά τον 
βιολογικό καθαρισμό) με την προϋπόθεση ότι τα απόβλη¬ 
τα της βιομηχανίας επεξεργασίας φρούτων και λαχανι¬ 
κών στα Γ ιαννιτσά Ν. Πέλλας (Α.Τ. 3157 και 3158) θα εξέρ¬ 
χονται από τη μονάδα κατόπιν επεξεργασίας, θα πληρούν 
τις απαιτήσεις των παραμέτρων της με αρ. πρωτ. 3610/84 
απόφασηςτου Νομάρχη Πέλλας, με τελικό αποδέκτη τον 
ποταμό Λουδία. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 2 Νοεμβρίου 2001 

Με εντολή Νομάρχη 
Ο Διευθυντής 
ΔΗΜ. I. ΚΟΝΤΟΣ 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































